Simili modo per aliud tempus duo milites fratres, scilicet Achardus, et Paganus de sancto Juliano delegaverunt Deo, et sancto Petro, et Besuensi Ecclesiæ, pro remedio animarum suarum, quicquid de proprio fundo habebant in illa villa deserta, quæ Vachiriacus nuncupatur, in terris, in pratis, et in sylvis, et in decursus aquarum. Signum Warnerii, Ulgerii, Widonis, Walterii, Humberti, et aliorum multorum.